alexandrainst/scandi-wiki huggingface dataset:
Scott Olsen

Scott Robert Olsen (født 15. oktober 1972 i Edmonton, Canada) er en norsk-canadisk volleyballtrener. 

Scott Olsen var trener for Nyborg VBK sitt elite lag fra 2010-2017, og har i samarbeid med Ivar Bakken ledet Nyborg frem til fem seriemesterskap, fire cupmesterskap og to nordiske mesterskap. I august 2016 fusjonerte Nyborg med Turn og Idrettsforeningen Viking. Med Scott Olsen som hovedtrener, nådde klubben under navnet Viking TIF Bergen i 2016/17 som første norske herrelag i volleyball noensinne, kvartfinale i en europacup (CEV Challenge Cup)

Scott Olsen har vært hovedtrener for det norske herrelandslaget i volleyball siden 2012. Under hans ledelse har landslaget oppnådd sine beste resultater i historien, da de vant 1.runde i EM-kvalifisering i 2014 ved å slå Bosnia, Sveits og Ungarn 

Etter sesongen 2016/17 ga Scott Olsen seg som både landslagstrener og hovedtrener for Viking. Han jobber for tiden som lærer på Mjølkeråen skole og som lærer for volleyball på Toppidrett på Tertnes videregående skole. Sesongen 2018/19 trente han Viking sine U15, U17 og U19 guttelag og ledet disse til femteplass i U15, sølv i U19 og gull i U17 under NM 2019. Sesongen 2019/20 er Olsen hovedtrener for 1. divisjon herrer i Viking.

Referanser

Norske volleyballtrenere
Gillette

Gillette er siden 2005 en del av Procter & Gamble. Før oppkjøpet i 2005 var selskapet selvstendig under navnet The Gillette Company. Det opprinnelige selskapet ble grunnlagt av King C. Gillette i 1901 for å lage barberhøvler. Selskapet var basert i Boston i Massachusetts i USA.

1. oktober 2005 fullførte Procter & Gamble oppkjøpet av The Gillette Company og som et resultat av dette eksterer ikke The Gillette Company lengre. Den siste dagen The Gillette Companys aksjer ble solgt på New York-børsen var 30. september 2005. Sammenslåingen skapte verdens største selskap for personlig hygiene og husholdningsprodukter.

Før sammenslåingen hadde Gillette vokst til et verdensledende selskap for produkter under forskjellige varemerker, blant annet Braun, Duracell og Oral-B.

Siden juli 2007 er Gillette oppløst og dets varemerker er blitt inkorporert og oppdelt mellom Procter & Gambles to produktfamilier, Procter & Gamble Beauty og Procter & Gamble Household Care.

Eksterne lenker 
 Gillette på Procter & Gambles nettsted
 Nettsted for Gillettes seneste barberhøvel  Gillette Fusjon 
 Artikkel om barberhøvelen Mach3:s (falske) reklamepåstander
Tidligere amerikanske selskaper
Selskaper etablert i 1901
Næringsliv i Massachusetts
Boston
Olav Solli

Olav Solli (født 28. august 1936 i Nissedal) er en norsk tidligere skihopper som representerte IF Storms Skiklubb. Han tok sølvmedalje i NM i Skien i 1962.

Solli deltok i flere internasjonale renn i årene 1956-1963. I 1956 ble han nummer 8 i skiflygingsuka i Bad Mitterndorf (Kulm). Samme plassering fikk han sammenlagt i den tysk-østerrikske hoppuka 1960/61, der 4. plass i Innsbruck 6. januar 1961 var hans beste enkeltresultat. Han ble nummer 9 i Svenska Skidspelen i Falun i 1961.

Referanser

Norske skihoppere
DS «Hans»

DS «Hans» er et dampskip som ble bygget i 1927 i Umeå som den bensinmotordrevne MS «Klaran» som var slepebåt i Klaraälven nær Karlstad. Da tømmerfløtingen opphørte, ble den tatt opp og overtatt av Börje Jansson. Fra 2005 til 2007 ble DS «Hans» restaurert og ombygget fra åpen slepebåt med motor drevet av bensin til lukket tur- eller lystbåt med aktersalong.

Eksterne lenker 
Hans Dampbåt på besøk. mjossamlingene.no

Dampskip
Taubåter
Skip fra 1927
Artikler i sjøfart-prosjektet
Kongoriket

Kongoriket var en stat i sentral-Afrika ved elva Kongo. Riket oppsto på 1300-tallet. I sin storhetstid omfattet det områder fra Gabon i nord till Kwanzaelva i Angola i sør. Hovedstad var M'banza-Kongo.

Kongo fikk i utgangspunktet en god relasjon til Portugal da den første kontakten ble etablert i 1482. Kong Nzinga Nkuwu lot seg døpe av portugisiske misjonærer, og sønnen Afonso Mvemba Nzinga innførte i 1520 kristendomen som statsreligion. På 1600-tallet ble forholdene anstrengt etter at det portugisiske kolonitrykket økte og Kongokongen avviste ønsker om slavehandel. Portugal erobret de nordlige delene av Angola til sin kolonistat Portugisisk Vestafrika. Riket ble også svekket av en borgerkrig mellom 1665 og 1709. I 1883 ble Kongoriket innlemmet i den portugisiske kolonien Angola.

På grunn av sin historiske rolle som hovedstad i Kongoriket ble M'banza-Kongo i 2017 innlemmet i UNESCOs verdensarvprogram.

Referanser

Eksterne lenker 
 

Tidligere land i Afrika
Stater og territorier opphørt i 1914
Acronia teterevi

Acronia teterevi er en bille som tilhører den artsrike underfamilien Lamiinae i familien trebukker (Cerambycidae).

Utseende 
Nokså små (ca. 10 millimeter), blankt svarte trebukker, oftest med hvite og/eller gule tegninger. Antennene er tynne og omtrent så lange som kroppen eller litt kortere. Hodet er forholdsvis stort og fremstrakt, noe forlenget. Pronotum er tønneformet uten pigger på sidene, knapt bredere enn hodet og mye smalere enn dekkvingene, som er noe hvelvede og rundede.

Levevis 
Disse billene har larver som lever i død ved.

Utbredelse 
Slekten er endemisk for Filippinene.

Kilder 
 Liste over slektene
 Katalog over gruppen

Eksterne lenker 
 Bilder av artene 
 
 

Lamiinae
Filippinenes endemiske fauna
Filippinenes insekter
Biller formelt beskrevet i 2016
Nickels & Dimes

Nickels & Dimes er et norsk band som spiller en miks av sørstatsrock/jam band/classic rock/americana.

Bandet startet i 1987 (var offisielt i gang i 1990), ble oppløst i 2001 etter å ha utgitt albumet Blinded by the white shade og startet opp igjen i 2004.

Medlemmer  
Steffen Nicolaisen (1987-2000, 2003 - idag )
Arild Steinsrud (1987-2000, 2003 -  idag )
Nils H Mæhlum (1987-1998 , 2003 - idag )
Lars Chr Narum (1993-2000, 2007 - Idag )
Jon A Narum (1993-2000 , 2007 - idag)
Arne H Skullerud (2007 - idag )
Tidligere medlemmer 
Hans Chr Gjestvang (1991-1992 )
Arve Heimdal (1999-2000 )

Utgivelser 
Bad, bad little lamb (1993)
Merge (1996)
Blinded by the white shade (1999)
Midnight Overdrive (2004)
Just For The Record ( 2015)

Referanser 

Norske musikkgrupper
Songebakken

Må ikke forveksles med Songvebakken på Voss.

Songebakken er et skihoppanlegg som ligger ved gården Bråten på Songe i Tvedestrand kommune i Agder. Det er eid av Songe Skiklubb og består av fire hoppbakker med størrelse K67, K35, K15 og K7. Den største bakken ble brukt under hovedlandsrennet (NM) i 1923.

Historie
Samme dag som Songe Skiklubb ble stiftet, 2. mars 1914, fant man et egnet sted å bygge hoppbakken. Bakken, som først ble kalt Bråtenkollen, ble etablert svært raskt, og det første rennet ble arrangert alt seks dager senere. I 1915 satte Nordahl Lien bakkerekord med 42,5 meter. I et ekstrahopp etter et klubbrenn i 1916 forbedret Georg Østerholt bakkerekorden til 48 meter, det lengste skihoppet som var gjort på Sørlandet til da.

Risør Skiklubb og Songe Skiklubb arrangerte hovedlandsrennet 1923. I ukene før mesterskapet var det mildvær, og snømangelen gjorde at langrennet måtte flyttes fra Risør til Akland. Hopprennet ble som planlagt arrangert i Songebakken, som hoppbakken da var kjent som, på tilkjørt snø. Natta før hopprennet slo det om til frost, og på renndagen var bakken steinhard og isete. Flere deltakere trakk seg på grunn av det vanskelige føret, og hopprennet ble avviklet med redusert fart. Dette hopprennet er kjent fordi kronprins Olav deltok. Han ble nummer 4 av 32 hoppere i spesialhopprennet i yngste klasse (18-20 år). På bestilling fra Norges Skiforbund laget kunstneren Gunnar Wefring i 1952 et maleri av Songebakken under hovedlandsrennet 1923, som ble gitt til kong Haakon VII på hans 80-årsdag.

Under landsrennet (nasjonalt renn) i 1931 satte Karsten Hansen bakkerekord med 53,5 meter, mens Rolf Kaarby ikke greide å stå på et hopp på hele 64 meter. To år senere forbedret Thor Salvesen rekorden til 57,5 meter. I et ekstrahopp i etterkant av landsrennet 17. februar 1935 falt Albert Dulsrud svært stygt, og han døde på Arendal sykehus samme kveld.  I det samme rennet tøyde Arnholdt Kongsgård bakkerekorden til 59,5 meter. Da var bakkens K-punkt 56 meter.

En mindre hoppbakke med K-punkt 28 meter ble bygd ved siden av den store i 1949 og tatt i bruk året etter. Asbjørn Moland satte bakkerekord med 33 meter under kretsmesterskapet for gutter i 1951. I 1985 tangerte Nils Olaf Thorsen bakkerekorden i den største bakken, som da var på 66,5 meter.

I dag (2017) er den største hoppbakken ikke lenger i bruk. I K35-bakken er bakkerekorden 40,5 meter, satt av Sondre Håland 20. mars 2010.

Referanser

Hoppbakker i Norge
Idrettsanlegg i Agder
Byggverk i Tvedestrand
Sport i Tvedestrand
Bugøyfjord

Bugøyfjord (skoltesamisk: Reissvuõnn, nordsamisk: Reaisvuonna, kvensk: Reisivuono) er ei bygd og en grunnkrets i Sør-Varanger kommune i Troms og Finnmark. Den ligger innerst i Bugøyfjorden. Til Bugøyfjord hører også grendene Vaggi, Grundvik, Bakkeli og Valen. Europavei 6 går gjennom bygda. Grunnkretsen Bugøyfjord hadde 47 innbyggere pr. 1. januar 2017.

Bugøyfjord et overveiende samisk område fram til siste halvdel av 1860-tallet, da den finske innvandringen til Varanger startet for alvor, og i 1869 var en tredjedel av innbyggerne finlendere. Bygda var en av de første som ble brent av tyskerne under tilbaketrekningen i 1944.

Den samiske kunstneren John Savio vokste opp i Bugøyfjord. I 2004 ble det reist et monument til minne om Savio i bygda. Det ble utført av Tore Engen og har form som en stor sjamanhammer.

Referanser

Bygder og grender i Troms og Finnmark
Bosetninger i Sør-Varanger
Yemaneberhan Crippa

Yemaneberhan Crippa (født 15. oktober 1996 i Wollo) er en etiopiskfødt friidrettsutøver som representerer Italia. Han har to individuelle EM-gull i terrengløp som junior, og vant 5000 meter under U23-EM i friidrett 2017.

Idrettskarriere 
Crippa fikk bronse i lagkonkurransen for junior under EM i terrengløp 2013, og under EM i terrengløp 2014 fikk han gull både individuelt og i lagkonkurransen. Han fikk bronse på 5000 meter under junior-EM i friidrett 2015, og vant juniorklassen under EM i terrengløp 2015. I 2016 kom han på tredjeplass i U23-klassen under EM i terrengløp 2016.

Under U23-EM i friidrett 2017 i Bydgoszcz vant han 5000 meter.

I 2021 representerte Crippa Italia på øvelsen  meter under Sommer-OL 2020 arrangert i Tokyo, og kom på 11. plass.  Han deltok også på  meter under lekene der han løp forsøksheat, men kvalifiserte seg ikke til finalen.

Referanser

Eksterne lenker 
 

Fødsler i 1996
Personer etter føde- eller oppvekststed i Etiopia
Etiopiske langdistanseløpere
Etiopiske terrengløpere
Italienske langdistanseløpere
Italienske terrengløpere
EM-bronsemedaljevinnere i friidrett for Italia
U23-europamestere i friidrett
Deltakere for Italia under VM i friidrett 2019
Deltakere for Italia under EM i friidrett 2018
Deltakere for Italia under Sommer-OL 2016
Friidrettsutøvere under Sommer-OL 2020
Deltakere for Italia under Sommer-OL 2020
Deltakere for Italia under EM i friidrett 2022
Europamestere i friidrett for Italia
Musikkåret 1940



Hendelser

Første kvartal

Andre kvartal

Tredje kvartal

Fjerde kvartal

Årets album

Årets hits & singler

Priser/konkurranser

Fødsler

Dødsfall

Referanser
Dieter Hecking

Dieter-Klaus Hecking (født 12. september 1964) er en tysk trener og tidligere fotballspiller som er spotsdirektør for 1. FC Nürnberg.

Karriere 
Etter at Hecking la opp som profesjonell fotballspiller i 2000, gikk han videre som hovedtrener for det tyske laget SC Verl som spilte i Regionalliga Nord. 
I årene som fulgte trente han også VfB Lübeck, Alemannia Aachen, Hannover 96, 1. FC Nürnberg, og VfL Wolfsburg før han tok over Borussia Mönchengladbach i desember 2016, etter at lagets forrige trener André Schubert fikk sparken.
Der trent han til mai 2019. I juni 2019 signerte han da med 
Hamburger SV.

Managerstatistikk

Meritter

Manager 
 2001: Vinner av Schleswig-Holstein Cup (VfB Lübeck)
 2002: Vinner av Regionalliga Nord, og opprykk til Bundesliga 2 (VfB Lübeck)
 2006: opprykk til Bundesliga 2 (Alemannia Aachen)
 2015: Vinner av den tyske cupen (VfL Wolfsburg)
 2015: Vinner av DFL-Supercup (VfL Wolfsburg)
 2015: "Manager of the year" (Tyskland)

Referanser

Eksterne lenker 
 

Tyske fotballspillere
Tyske fotballtrenere
Fotballspillere for Borussia VfL 1900 Mönchengladbach
Fotballspillere for KSV Hessen Kassel
Fotballspillere for SV Waldhof Mannheim
Fotballspillere for 1. FC Lokomotive Leipzig
Fotballspillere for Hannoverscher SV 1896
Fotballspillere for Eintracht Braunschweig
Fotballtrenere for VfB Lübeck
Fotballtrenere for Alemannia Aachen
Fotballtrenere for Hannoverscher SV 1896
Fotballtrenere for 1. FC Nürnberg
Fotballtrenere for VfL Wolfsburg
Fotballtrenere for Borussia VfL 1900 Mönchengladbach
Fotballtrenere for Hamburger SV
Personer fra Kreis Recklinghausen
Musikkåret 1980



Hendelser

Første kvartal

 8. mars: Tomas Ledin vinner Melodifestivalen med «Just nu!»
 22. mars: Sverre Kjelsberg og Mattis Hætta vinner Melodi Grand Prix med «Samiid ædnan»

Andre kvartal

 19. april: Irland og Johnny Logan vinner Eurovision Song Contest i Haag med låten «What's Another Year»

Tredje kvartal
 25. juli: AC/DC utgir Back in Black, som skal bli det mest solgte albumet så langt før Michael Jackson utgir Thriller i 1982.

Fjerde kvartal
 4. desember: Bandet Led Zeppelin kunngjør at det blir oppløst efter trommeslageren John Bonhams død.

Fødsler

Dødsfall

Årets album

Årets hits & singler

Priser/konkurranser

Referanser
Den solgte brud (film)

Den solgte brud (originaltittel: Die verkaufte Braut) er en tysk filmmusikal fra 1932 regissert av Max Ophüls basert på operaen av samme navn av den tsjekkiske komponisten Bedřich Smetana.

Medvirkende
Willi Domgraf-Fassbaender:  Hans 
Jarmila Novotná:  Marie 
Otto Wernicke: Heiratsvermittler Kezal
Hermann Kner:  Micha 
Maria Janowska: Agnes, Michas Frau 
Paul Kemp: Wenzel 
Karl Valentin: Rudolph Brummer 
Liesl Karlstadt: Katinka Brummer 
Annemarie Sörensen: Esmeralda Brummer
Max Nadler:  Bürgermeister 
Max Schreck:  Muff
Therese Giehse: Werberin beim Fotografen
Beppo Brem: ein Bauernbursche
Kurt Horwitz: Sänger
Dominik Löscher

Referanser

Eksterne lenker 
 

Filmer fra 1932
Tyske filmkomedier
Tyske filmmusikaler
Sort-hvitt-filmer
Tyskspråklige filmer
Filmer lagt til Østerrike
Kuosnijoki

Kuosnijoki er ei elv i Enare kommune i Lappland i Finland. Den er ei østlig sideelv til Neidenelva (finsk: Näätämöjoki), som den munner ut i rundt 13 kilometer før Neidenelva passerer riksgrensa. Kuosnijoki-vassdraget har en total lengde på 57,2 kilometer.

Elva har utspring vest for Suolisvuono, en nordlig arm av Enaresjøen, og renner hovedsakelig i nordlig retning. Landskapet har lite høydeforskjeller og vassdraget består for det meste av relativt store innsjøer knyttet sammen med korte elvestrekninger, fra Kuosnajärvi i sør, via Välijärvi, Mihkalijärvi, Rautaperäjärvi, Nilijärvi, Sevettijärvi, Jänisjärvi og Räkkijärvi, til Luolajärvi helt i nord. Mellom Rautaperäjärvi og Nilijärvi kalles elva Rautaperänjoki, og mellom Nilijärvi og Sevettijärvi heter den Nilijoki.

Regionalvei 971 følger hovedstrengen i vassdraget over en 40 kilometer lang strekning, fra Supru i sør til nær Kirakkajärvi i nord.

Referanser 

Elver i Enare kommune
Neidenvassdraget
Foramen magnum

Foramen magnum (lat. «stot hull») er det anatomiske begrepet på den åpningen i hodeskallenn der ryggnerven går ut fra hjernekassen. Hos menneske er åpningen oval med en diameter på rundt 3 cm hos voksne.

Anatomi
Hos primater er denne åpningen omgitt av en enkel knokkel, bakhodebeinet, mens det hos andre pattedyr og i andre virveldyrgrupper kan være omsluttet av flere bein. På nedsiden av åpningen sitter det en leddflate som er feste mot atlasvirvelen (den øverste virvelen i ryggsøylen. Hos de fleste virveldyr er dette et enkelt konvekst kuleledd, mens hos pattedyr og enkelte krypdyr er dette to leddflater, en på hver side av åpningen.

Størrelse og plassering
Størelsen på foramen magnum er avhengig av en rekke faktorer, først og fremst størrelsen på hjernen og kroppen, men er også avhengig av hvor manghe nerver som trengs for å kontrollere kroppens forskjellige funksjoner. Dyr med særdeles følsome sanseorganer knyttet til lemmene, eller med behov for svært nøyaktig styring av enkelte kroppsdeler, vil måtte ha en større foramen magnum enn like store arter uten slike behov. Plasseringen av foramen magnum og leddflatene mot ryggsøylen på et fossil gjør det mulig å fastslå hvordan ryggsøylen har vært vinklet mot hodeskallen, og derved hvorvidt en art har gått på to eller fire bein.

Referanser

Anatomi
Tolmatsjova-søstrene

Tolmatsjova-søstrene (russisk: Сёстры Толмачёвы, engelsk: Tolmachevy Sisters) er en duo bestående av tvillingsøstrene Anastasija og Marija Tolmatsjova fra Kursk i Russland. Søstrene ble født 14. januar 1997 og har deltatt både i Junior Eurovision Song Contest og Eurovision Song Contest.

Junior Eurovision Song Contest 
Tolmatsjova-søstrene ble valgt til å representere Russland i Junior Eurovision Song Contest 2006 i Bucureşti i Romania. De deltok med sangen «Vesennij dzjaz» (vår-jazz), som de sang på russisk. Bidraget vant med 154 poeng – og fikk 12 poeng fra Hviterussland, Belgia, Kroatia, Romania, Serbia, Sverige og Ukraina. Sangen fikk 10 poeng fra Kypros, Hellas, Portugal, Spania og Nederland og 4 poeng fra Makedonia og Malta. I tillegg fikk hvert land 12 bonuspoeng, slik at ingen skulle stå tilbake med null poeng.

Eurovision Song Contest

Eurovision Song Contest 2009 
I 2009 var søstrene var en del av åpningsnummeret i den første semifinalen, da Eurovision Song Contest ble arrangert i Moskva, i hjemlandet Russland.

Eurovision Song Contest 2014 
Tolmatsjova-søstrene ble valgt internt til å representere Russland i Eurovision Song Contest 2014 i København i Danmark. Søstrene deltok i den første semifinalen med sangen «Shine» (skinn), skrevet av Filipp Kirkorov, Dimítris Kontópoulos, John Ballard, Ralph Charlie og Gerard James Borg.

Søstrene kvalifiserte seg til finalen lørdag 12. mai, der de endte på en sjuendeplass med 89 poeng.

Buingen mot søstrene 
Både under semifinalen og finalen ble søstrenes framføring møtt av buing og piping fra publikum. Også da Russland kvalifiserte seg til finalen, ble landet møtt med buing fra publikum. Hver gang Russland fikk høye poeng under avstemningen i finalen, buet også publikum. Bakgrunnen for buingen skyldes trolig Russlands annektering av Krim, og Russlands lovgiving innen homofiles rettigheter.

Referanser

Eksterne lenker 
 

 
 

Deltakere i Eurovision Song Contest 2014
Musikkgrupper fra Russland
Avion Express

Avion Express er et flyselskap fra Litauen. Hovedkontoret ligger i Vilnius og hovedbasen er Vilnius internasjonale lufthavn. Avion Express driver charterflyginger og utleie av fly med mannskap til andre selskap.

Historie 

Selskapet blei oppretta i 2005 som Nordic Solutions Air Services. Det skifta navn til Avion Express i 2008. Avion Express brukte først Saab 340-maskiner i frakt- og passasjerversjon. I 2011 skaffa selskapet seg sin første Airbus A320 for passasjerflyginger.

Virksomhet 
Avion Express driver charterflyginger og utleie av fly med mannskap til andre selskap (wet lease). Selskapet har tillatelse til å transportere både passasjerer og gods. I 2009 begynte Avion Express å fly innenriksrute i Sverige mellom Arlanda lufthavn og Storumans lufthavn for Skyways Express. Selskapet har også flydd for Norwegian.

Avion Express eide 65 % av aksjene i Dominican Wing i Den dominikanske republikk  fram til de blei solgt i juni 2017.

Flyflåte 
Avion Express flyr Airbus A319, Airbus A320 og Airbus A321. Flyflåten består av 11 fly (juli 2017).

Referanser

Eksterne lenker 

Avion Express, offisielt nettsted

Flyselskaper etablert i 2005
Latviske flyselskaper
KlasJet

KlasJet er et europeisk flyselskap med base i Vilnius, Litauen, og tilbyr VIP -charterfly og et bredt spekter av flystyringstjenester. KlasJet driver VIP -spesialkonfigurasjonsfly i Europa og Midtøsten. Hovedkontoret til KlasJet ligger også i Vilnius (Litauen).

Historie 

 KlasJet ble grunnlagt i oktober 2013 av luftfartsholdingen Avia Solutions Group. Det første flyet til selskapet var Bombardier Challenger 850 og Bombardier CRJ200 .
 I 2014 besto KlasJet AOC -sertifisering og begynte å fly. 
 I 2016 kjøpte KlasJet sin første VIP Boeing 737-500.  I 2017 begynte den første Boeing 737-500 KlasJet VIP kommersiell drift.
 I 2017-2018, i Euroleague-sesongen 2017/2018, fløy spillerne til den litauiske basketballklubben Kauno Zalgiris på KlasJet. 
 I 2018–2019 la KlasJet til ytterligere 4 VIP Boeing 737-500 fly til sin flåte. 
 I april 2020 begynte selskapet å tilby flyfrakt. 
 2021 I august deltok KlasJet i evakueringen av EU -delegasjonen fra Afghanistan .

Flyflåte 
Fra april 2021 består flyselskapets flåte av 8 fly:

Referanser

Eksterne lenker 

KlasJets offisielle nettsted

Flyselskaper etablert i 2013
Litauiske flyselskaper
Oddmund Morset

Oddmund Morset (født 28. juli 1915, død 2. mars 1943 i Selbu) var motstandsmann i Selbu under annen verdenskrig. 

Oddmund var sønn av Marit og Peder Morset, og bror av Ola Morset, Reidar Morset, Tormod Morset, Einar Morset, Helge Morset og Trond Morset. 

Oddmund Morset kjempet i Trønderbataljonen under kampene ved Gratangen i 1940. Fra 1942 ble han, broren Tormod Morset og faren Peder Morset involvert i motstandsarbeid i Selbu. Natt til 1. mars 1943 gjennomførte Gestapo og Rinnanbanden en rassia mot hjemgården til Morset-familien, og alle måtte rømme. Oddmund forsøkte å flykte til Sverige sammen med broren Helge Morset og faren Peder Morset. De ble innhentet av tyske skitropper på Heggensetra ved Østrungen i Selbu. Oddmund ble skutt og drept i fluktforsøket, mens Peder og Helge ble arrestert. 

Familiens skjebne er fortalt i boken Og tok de enn vårt liv av Per Hansson. Det ble i ettertid reist en bauta på stedet der Oddmund Morset falt.

Litteratur 
 Per Hansson (1963) - Og tok de enn vårt liv Gyldendal Norsk Forlag A/S 1963, ny utgave 1995. ISBN 82-05-23027-7
  Selbuboka: Kleset

Norske motstandsfolk drept under andre verdenskrig
Personer fra Selbu kommune
Komis urskoger

Komis urskoger er et av UNESCOs naturlige verdensarvsteder, beliggende i de nordlige Uralfjellene i republikken Komi i Russland. 

Området har et areal 32 800 km², og inneholder en av de største massene av intakte boreale barskoger som er igjen i Europa, samt slette- og fjelltundra og våtmarksområder.

Russiske myndigheter vernet området allerede i 1960-årene, og det var også det første av de naturlige russiske områdene som ble føyet til UNESCOs verdensarvliste. Som jomfruelig mark gir skogene uvurderlig informasjon om de naturlige prosessene som avgjør det biologiske mangfoldet i taigaens økosystem.

Komis urskoger omfatter kjerneområdet Petsjora-Ilytsj naturreservat og buffersonen Jugyd Va nasjonalpark, og strekker seg over mer enn 300 kilometer langs de vestlige skråningene av de subpolare, nordlige Uralfjellene; fjell som har en stor innflytelse på det lokale klimaet. En distinkt grense, som deler den typisk sibirske floraen i de østlige hellingene og europeiske arter og planteformer som er etablert på Urals fuktige vestlige side, følger fjelltoppene. På enkelte steder utgjør denne grensen kompliserte mosaikker av flora. Den store, nordlige elva Petsjora har sitt opphav i fjellene her. 

Gran- og furutrær er de viktigste treslagene. Den nordligste utbredelsen til sibirfuru finnes her. Området er hjem for mer enn 40 pattedyrarter, inkludert brunbjørn, sobel og elg; 204 fuglearter, inkludert russiske rødlistede fugler som havørn og fiskeørn samt 16 fiskearter, blant annet arktisk harr.

Det foreligger planer om å utvide Jugyd Va nasjonalpark til også å omfatte skogen i den øvre delen av elva Ilytsjs nedbørfelt. Samtidig har de føderale myndighetene svekket beskyttelsesordningen for naturreservater for å muliggjøre storskala turisme. Det utøves også press for å starte gullgruvedrift innenfor verdensarvområdets grenser.

Referanser

Eksterne lenker 
 

Komis geografi
Russlands geografi
Skoger
Verdensarven i Russland